**Styringsdokument for Eid Jeger og Fiskelag**

**Faste utval:** Viltstellutval, ungdom/fiskestellutval, hundeutval, trenings/konkurranseutval.

Utvala er underlagt styret og sett saman av: leiar (medlem i styret) og to medlemmar, samt eit varamedlem. Treningsutvalet er sett saman av: leiar (medlem i styret og arbeidsutval), ansvarleg leirdue, ansvarleg elgbane, ansvarleg jaktfelt og konkurranseansvarleg, samt varamedlem. Ein av medlemmane i utvala skal velgast som personleg vare til leiaren. Utvala skal på sine områder arbeide ut frå formålsparagrafen til foreininga. Dei har eigne møter når det trengst og førebur fagsaker til styremøta. Referat frå møta vert lagt fram på styremøta. Utvala skal legge fram eiga årsmelding og kome med framlegg til handlingsplan og budsjett til årsmøtet. Utgifter som ikkje er med i budsjettet må klarerast med styret. Dei ulike utvala samarbeider nært når det er naturleg og knyter til seg den hjelpa dei treng blant medlemmane.

**Utvala skal:**

*Viltstellutval:*

* Planlegge og sette i verk viltstelltiltak ilag med kommune og grunneigarar.
* Arbeide for å skaffe jaktrettar til foreininga og administrere desse. Område til skuleringsjakt og nye jegerar skal prioriterast.

*Ungdom/fiskestellsutval:*

* Legge til rette for og administrere aktivitetar for dei unge, slik at foreininga vert attraktiv for alle og sikrar rekruttering
* Planlegge og arbeide for at aktivitetane til foreininga vert gjort kjent for skular, barnehagar o.l. og samarbeide med desse slik at dei som veks opp får eit naturleg forhold til jakt, fiske og friluftsliv.
* Planlegge og sette i verk fiskestellstiltak ilag med kommune og grunneigarar
* Arbeide for å skaffe innlandsfiskerettar til foreininga og administrere desse.
* Administrere utlån av kanoane og båtane til foreininga

*Hundeutval:*

* Arbeide for å sikre nok ettersøkshundar og samarbeide med ettersøksring i kommunen.
* Arbeide for å skaffe treningsområde for hund og administrere trening og konkurransar ilag med hundeklubben.

*Trening/konkuranseutval:*

* Legge til rette for og administrere instruksjon og skytetrening på Tua og evt. andre stadar i kommunen.
* Legge til rette for og administrere lovpålagde aktivitetar som treningsskot, storviltprøve o.l.
* Administrere evt. utlån av foreiningsvåpen til trening og konkuransar
* Planlegge og arrangere jaktskytekonkurransar.
* Samarbeide med skyttarlaga i Eid kommune.